Exqrch/javanese-Komodo-pixelgpt huggingface dataset:
Rakai Watukura Dyah Balitung Sri Maharaja Rakai Watukura Dyah Balitung Sri Dharmodaya Mahasambu inggih punika raja Karajan Medang "periode Jawa Tengah" (utawi asring dipunsebut Karajan Mataram Kuno), ingkang jumeneng nataa antawis taun 899–911
Wewengkon panguwaosanipun inggih punika Jawa Tengah, Jawa Timur, punapa déné Bali
Analisis para sejarawan, kados ta Boechari utawi Poerbatjaraka, nyebataken bilih Dyah Balitung minggah tahta amargi krama kaliyan putri raja saderengipun
Kemungkinan ageng raja mau inggih punika Rakai Watuhumalang ingkang miturut prasasti Mantyasih maréntah saderengipun Dyah Balitung
Kadosipun alasan Dyah Balitung saged minggah tahta boten naming punika, mengeti raja sanèsipun ugi patutan ingkang nama Mpu Daksa (prasasti Telahap)
Alasan sanès ingkang nyengkuyung inggih punika kaanan Karajan Medang sabibaripun Rakai Kayuwangi ngalami crah, inggih kanthi pinanggih wonten ing prasasti Munggu Antan kanthi namaMaharaja Rakai Gurunwangi saha prasasti Poh Dulur kanthi nama Rakai Limus Dyah Dewendra
Saéngga, kadosipun Dyah Balitung ingkang minangka menatu saking Rakai Watuhumalang (raja Medang gantosipun Rakai Kayuwangi) saged dados pahlawan kanthi ngawonaken Rakai Gurunwangi saha Rakai Limus saéngga ngakoni malih kekuwaosan tunggal wonten ing Karajan Medang
Sabibaripun Rakai Watuhumalang, rakyat langkung milih Dyah Balitung dados raja katimbang Mpu Daksa
Nalika masa papréntahan Dyah Balitung, pura Karajan Medang boten malih dumunung ing tlatah Mataram, utawi Mamrati, nanging dipunpindahaken ing tlatah Poh Pitu ingkang dipunsukani nama Yawapura
Hal punika dimungkinaken amargi pura Mamratipura (ingkang rumiyin kabangun déning Rakai Pikatan) sampun risak amargi paprangan sedherek antawis Rakai Kayuwangi kalawan Rakai Gurunwangi
Prasasti ingkang paling sepuh ingkang nama Dyah Balitung ingkang saged puntemokaken inggih punika prasasti Telahap tanggal 11 September 899
Nanging boten ateges punika minangka prasasti ingkang angka kapisan, utawi nalika Dyah Balitung sampun jemeneng nata saderengipun taun 899
Dipunsusul malih déning prasasti Watukura tanggal 27 Juli 902
Prasasti mau inggih minangka prasasti ingkang paling sepuh ingkang nyebataken wontenipun kalungguhan Rakryan Kanuruhan, inggih punika sajinis kalungguhan nayakotama
Déné punika kalungguhan Rakryan Mapatih nalika jaman Dyah Balitung minangka kalungguhan putra makutha ingkang dipuncepeng déning Mpu Daksa
Prasasti Telang tanggal 11 Januari 904 wosipun babagan pembangunan komplek panyebrangan ingkang nama Paparahuan ingkang dipunpadegani déning Rakai Welar Mpu Sudarsana ing pinggir Bengawan Sala
Dyah Balitung mbebasaken pajeg désa-désa sakanan kiringipun Paparahuan saha nglarang para warga kanggé nyuwun upah panyabrangan
Prasasti Poh tanggal 17 Juli 905 wosipun babagan pembebasan pajeg désa Poh kanggé dipundhawuhi ngemunah yasan suci Sang Hyang Caitya saha Silunglung tilas raja saderengipun ingkang dipunsarekaken wonten ing Pastika, inggih punika Rakai Pikatan
Raja punika minangka éyang saking Mpu Daksa saha permaisuri Dyah Balitung
Prasasti Kubu-Kubu tanggal 17 Oktober 905 wosipun babagan anugrah désa Kubu-Kubu dhumateng Rakryan Hujung Dyah Mangarak saha Rakryan Matuha Dyah Majawuntan amargi kekalihipun gadhah jasa mandhégani ngawonaken daerah Bantan
Para sejarawan nafsiraken Bantan minangka nama sanès saking Bali
Tembung Bantan ateges “Kurban”, déné Bali ateges “persembahan”
Prasasti Mantyasih tanggal 11 April 907 wosipun babagan anugrah dhuamteng gangsal patih bawahan ingkanmg sampun njagi keamanan nalika pawiwahan Dyah Balitung
Wonten ing prasasti punika dipunsebutaken ugi urutan raja-raja Medang ingkang maréntah sadereng piyambakipun
Nalika taun 907 mau Dyah Balitung ugi maringi désa Rukam minangka bebungah kanggé eyangipun ingkang nama Rakryan Sanjiwana kanthi tugas ngrawat bangunanan suci wonten ing Limwung.
Mpu Daksa Mpu Daksa inggih punika raja Karajan Medang "periode Jawa Tengah" (utawi asring dipunsebut Karajan Mataram Kuno ingkang jumeneng nata antawis taun 913–919, kanthi gelar Sri Maharaja Daksottama Bahubajra Pratipaksaksaya Uttunggawijaya
Mpu Daksa minggah tahta nggantosaken Dyah Balitung ingkang minangka sedhèrèk ipènipun
Hubungan sedhèrèk punika dhedhasar bukti bilih Daksa asring dipunsebut namanipun sesarengan kaliyan garwanipun Dyah Balitung wonten ing prasasti
Kejawi punika ugi saking analisis sejarawan Boechari tumrap berita Cina saking Dinasti Tang ingkang kasebutaken Tat So Kan Hiung, ingkang ngemu teges “Daksa, sedhèrèk raja ingkang gagah”
Dyah Balitung dipunprakirakaken saged jumeneng nata amargi palakrami kaliyan putri raja sadèrèngipun, saéngga kanthi otomatis Mpu Daksa ugi ingaran minangka putra raja mau
Kemungkinan ageng raja punika inggih Rakai Watuhumalang ingkang jumeneng nata saderengipin Dyah Balitung miturut prasasti Mantyasih
Miturut prasasti Telahap, Mpu Daksa inggih minangka wayah saking Rakryan Watan Mpu Tamer, ingkang minangka sawijining garwa raja ingkang dipunsarèkaken ing Pastika, inggih punika Rakai Pikatan
Kanthi makaten, Daksa saged dipunsebut minangka saking Rakai Pikatan.Prasasti Plaosan ingkang kadamel déning Rakai Pikatan ugi nyebataken wontenipun tokoh ingkang nama Sang Kalungwarak Mpu Daksa
Prasasti paling sepuh kanthi nama Daksa minangka maharaja ingkang sampun kapanggih inggih punika prasasti Timbangan Wungkal ingkang angka taun 196 Sanjayawarsa utawi 913
Wosipun babagan nguda raosing Dyah Déwa, Dyah Babru, saha Dyah Wijaya ingkang rumiyin pikantuk hak istimewa saking Rakai Pikatan, nanging salajengipun dipunprekawisaken déning Dang Acarya Bhutti ingkang njabat minangka Sang Pamgat Mangulihi
Kajawi punika kapanggih ugi prasasti Ritihang tanggal 13 September 914 babagan persembahan bebungah saking Mpu Daksa dhumateng garwanipun
Boten dipunmangertosi kanthi pesthi kapan papréntahan Mpu Daksa pungkas
Prasasti salajengipun ingkang kapanggih inggih punika prasasti Lintakan kanthi angka taun 919 kanthi nama Rakai Layang Dyah Tulodhong minangka raja énggal
Prasasti Ritihang ingkang dipundamel nalika jaman Mpu Daksa ugi nyebataken wontenipun tokoh ingkang nama Rakryan Layang nanging nama aslinipun boten kewaos
Dipuntingali saking ciri-cirinipun, tokoh Rakryan Layang punika sawijining wanodya ingkang jabatanipun inggil saéngga boten sami kaliyan Dyah Tulodhong
Kemungkinan ageng, Rakryan Layang minangka putri saking Mpu Daksa
Dyah Tulodhong saged palakrami kaliyan putrinipun saéngga pikantuk ggelar Rakai Layang, ugi saged nggatosaken maratuwanipun minangka raja Karajan Medang salajengipun.
Tulodhong Sri Maharaja Rakai Layang Dyah Tulodong Sri Sajjana Sanmatanuraga Uttunggadewa inggih punika raja Karajan Medang "periode Jawa Tengah" (utawi asring dipunsebut Karajan Mataram Kuno, ingkang jumeneng nata antawis taun 919–924
Dyah Tulodhong dipunanggep minggah tahta nganggtosaken Mpu Daksa
Wonten ing prasasti Ritihang ingkang wonten naliha jaman Mpu Daksa wonten tokoh Rakryan Layang nanging nama aslinipun bten kewaos
Dipuntingali saking ciri-cirinipun, tokoh Rakryan Layang punika minangka sawijining wanita kanthi pangkat ingkang inggil, saéngga boten mungkin sami kaliyan Dyah Tulodhong
Mbok manawi Rakryan Layang minangka putri Mpu Daksa
Dyah Tulodhong saged palakrami kaliyan putrinipun saéngga piyambakipun ndhèrèk gadhah gelar Rakai Layang, ugi saged minggah tahta nggantosaken mara sepuhipun, inggih punika, Mpu Daksa
Wonten ing prasasti Lintakan Dyah Tulodhong dipunsebut minangka putra saking sawijining tiyang ingkang dipunsarekaken ing Turu Mangambil
Prasasti Lintakan tanggal 12 Juli 919 minangka prasasti paling sepuh ingkang naté kapanggih kanthi nyebut nama Tulodhong minangka sawijining raja
Wonten ing pamarentahanipun, ingkang gadhah kalungguhan Rakryan Mapatih Hino ingkang nama Mpu Ketuwijaya ingkang ugi gadhah gelar Sri Ketudhara Manimantaprabha Prabhusakti
Déné ingkang njabat Rakryan Halu inggih punika Mpu Sindok
Prasasti Harinjing tanggal 19 September 921 wosipun babagan penganugrahan kanggé putra-putra Bhagawanta Bhari ingkang cacahipun 12 lan kasebar ing pundi-pundi
Bhagawanta Bhari inggih punika tokoh ingkang gadhah jasa yasa bendungan panyegah banjir
Piyambakipun sampun pikantuk anugerah saking raja saderengipun
Prasasti kanggé putra-putra Bhagawanta Bhari dipunenggali malih nalika tanggal 7 Maret 927, ing pundi pi9kantuk désa Culanggi minangka sima swatantra (daerah bébas pajak)
Pembaharuan mau dipuntindakaken déning Rakai Hino Mpu Ketuwijaya, kanthi saran saking Rakai Sumba ingkang njabat minangka Sang Pamgat Momahumah
Prasasti Sangguran tanggal 2 Agustus 928 nyebataken wontenipun raja énggal kanthi nama Rakai Sumba Dyah Wawa
Piyambakipun dipunyakini minangka raja gantosipun Dyah Tulodhong
Kados ingkang dipunmangertosi, Rakai Sumba saderengipun njabat minangka Sang Pamgat Momahumah, sajinis punggawa pengadilan
Piyambakipun ngaku minangka putra saking Kryan Landhayan, inggih punika tokoh penculikan putra lan garwa Rakai Kayuwangi ing prastawa Wutan Wija
Sejarawan Boechari gadhah pamanggih bilih Dyah Wawa sampun nindakaken kudeta ngrebut tahta Karajan Medang kanthi cara nyingkiraken Dyah Tulodhong lan Mpu Ketuwijaya
Mbok manawi kudeta punika dipunsengkuyung déning Mpu Sindok ingkang wiwitan njabat minangka Rakai Halu, dlajeng minggah pangkat dados Rakai Hino.
Sistem organ Sistem organ punika gabungan utawi kerjasama ogan-organ kanggé nindakaken fungsi-fungsi, supados prosès ing organisme saged ditindakaken
Ing kanyataanipun, organ-organ gegayutan lan bten saged nindakaken fungsi piyambak-piyambak
Contohipun jantung, jantung punika tugasipun ngedaraken darah
Darah-darah punika boten saged beredar, manawi boten wonten pembulu darah, pembulu darah ugi sami boten saged ngedaraken darah manawi boten wonten jantung
Gabungan-gabungan punika mau sistem organ
Sistem organ dipungadahi organisme-organisme, kajaba manungsa, kéwan, lan tuwuhan
Sistem Organ Ing Manungsa lan Kéwan
Sistem organ manungsa lan kéwan, inggih punika: Sistem Pencernaan
Sistem pencernaan kasusun saking organ lathi (waja, lidhah, lan klanjer ludah) saluran pencernaan (kerongkongan, lambung, usus alus, usus besar, rektum, lan anus), klanjer pencernaan, penggalih, lan pankreas
Sistem punika supaya gizi ing panganan punika saged dicerna salira
Sistem pernafasan kasusun saking grana, trakea, bronkus, lan paru-paru
Sistem punika kanggé pikantuk O2 lan miyosaken CO2
Fungsinipun kanggé pikantuk ènergi lan nyederhanaken senyawa organik
Sistem peredaran darah manungsa
Sistem peredaran darah terdiri kasusun saking jantung, rah, pembuluh rah arteri, vena, pembuluh limfa, lan klanjer limfa sarta cuwèran limfa
Fungsinipun kanggé ngasata sari makanan saking usus alus, dhumateng salira
Organ sistem ekskresi, kasusun saking kulit (klanjer keringat miyosaken keringat), paru-paru (miyosaken CO2 dan uwab banyu), ginjel (kasusun saking berjuta-juta nefron, ureter, kantung kemih, dan uretra), lan penggalih
Kasusun sakinganak ginjel, hifofisis, lan adrenal
Tumbuhan kasusun saking 3 organ pokok, punika: Akar
Akar punika fungsinipun supaya tuwuhan saged jumeneng, lan kangem nyerep banyu lan ngelarutaken zat-zat panganan ing lemah
Wujud lan struktur akar punika warna-warni, kajaba Batang
Batang punika saged ingaran sumbune tuwuhan
Batang utama kanggé nyangga godong, batang, lan kembang
Batang saged dibedaaken dados kalih, inggih punika batang dawa lan batang cendhek
Godong punika organ taneman ing batang.
Gatineau Gatineau ya iku kutha kang manggon ana Quebec pérangan kulon
Kutha iki manggoné ing sungapan Kali Ottawa
Manggoné ing cedhak kutha krajan nagara Ottawa
Sing ndunungi ana 242.124 jiwa (2006) lan duwé amba wewengkon 342,21 km²
Kapadhetan sing ndunungi 662,3 jiwa/km².
Rubeus Hagrid Rubeus Hagrid utawa kang kondhang kanthi jeneng Hagrid ya iku salah siji karakter ing seri Harry Potter kang dadi pengawas gerbang ing sekolah sikir Hogwarts
Ing filem Harry Potter karakter Hagrid diperanaké déning Robbie Coltrane
Hagrid lair tanggal 6 Dhésèmber 1928, bapakné Mr.Hagrid salah siji penyihir lan ibuné Fridwulfa kang wujud raksasa
Hagrid gedhé ing sisih kulon nagara Inggris, cedhak Forest of Dean
Nalika Hagrid umur telung taun, ibuné bali ing koloni raksasané,ninggal bapakné
Hagrid omong yèn dhèwèké duwé kenangan kang sithik nalika cilik karo ibuné, nanging éling yèn bapakné sayang
Hagrid kang awujud setengah raksasa dhuwuré bisa nyalip bapakné
Ing umur enem taun, Hagrid bisa njunjung bapakné lan ndèlèhaké ing nduwur lemari nalika nesu
Hagrid duwé adhi wujud raksasa kang jenengé Grawp
Ing Hogwarts Hagrid duwé akèh makluk ajaib, akèh uga ing antarané kang mbebayani, kéwan-kéwan ingon-ingonané hagrid ing antarané: Aragog (temangga raksasa), Fang (kirik), Fluffy (kirik kang nduwé sirah telu), Buckbeak (kéwan kang kalebu Hippogrif), lan Norbert (naga)
Saking tresnané Hagrid karo kéwan-kéwan mau lan bakaté kang bisa nglatih kéwan, ing taun katelu Hagrid didadèaké Profesor Perawatan Satwa Gaib ing Hogwarts.
Astana Siak Sri Inderapura Astana Siak utawi Astana Siak Sri Inderapura punika mapan wonten Riau lan kalebet dalem Sultan Siak kanthi resmi ingkang wiwit kabangun nalika taun 1889 inggih punika nalika masa papréntahan Sultan Syarif Hasyim
Astana punika kalebet tilaran saking Kesultanan Siak Sri Inderapura ingkang pungkasan dipunyasa nalika taun 1893
Sapunika astana ingkang gadhah jejuluk "Pura Matahari Timur" punika kalebet wewengkon administrasi papréntahan Kabupatèn Siak
Komplèks astana Siak Sri Inderapura punika wiyaripun kirang langkung 32.000 mèter persegi lan kapérang dados 4 astana
4 Astana punika inggih Astana Siak, Astana Lima, Astana Padjang, lan Astana Baroe
Astana Siak piyambak gadhah wiyar 1.000 mèter persegi
Pura Siak punika dados pusating objek wisata amagrgi kalebet harta warisan budaya Melayu
Sedaya barang-barang tilaranipun dipunopeni sanget .Astana Siak gadhah arsitèktur kanthi corak Melayu, Arab, lan Éropah
Wangunan astana punika kapérang dados kalih lantai
lantai ngandhap kapérang malih dados enèm ruangan sidang, ruang kanggé tamu, ruang tamu ingkang dipunhormati, ruang tamu kakung, ruang tamu kanggé priyantun èstri, satunggal ruangan sisih tengen punika ruang sidang karajan, ugi kaginakaken kanggé pista
Wangunan ingkang ngandhut aji sajarah punika pungkasan kabangung nalika taun 1889
Ing témbok astana punika kahiasi kaliyan keramik mirunggan damelan Perancis
Koleksi barang antik sanèsipun sapunika dipunsimpen wonten ing Museum Nasional Jakarta, Astananipun piyambak nyimpen duplikat saking koleksi mau
Koleksi antik ing Astana Siak punika kados ta: Keramik saking Cina, Éropah, kursi-kursi kristal damelan taun 1896, Patung perunggu Ratu Wihemina ingkang kalebet bebungah Karajan Walanda, patung pualam Sultan Syarim Hasim I kanthi mata berlian damelan taun 1889, perkakas kados sendok, piring, gelas, cangkir kanthi lambang karajan Siak ingkang taksih wonten ing astana
Ing pucukin yasan wonten 6 patung manuk garudha minangka lambang kewantunan astana
Ing sakiwa tengenipun astana taksih wonten 8 meriyam ingkang nyebar dhateng sisih-sisih plataran astana, ing sisih kiwa wingking astana wonten yasan alit minangka kunjara sawatawis
Kajawi Astana Siak, wonten ugi yasan-yasan ingkang ngandhut aji sajarah ing kiwa-tengené Astana Siak kados ta: Kreteg punika wonten ing kiwa-tengené 100 mèter saking sisih tenggara kompleks Astana Siak Sri Indrapura
Kreteg mau kanthi angka taun 1899
Ing sangandhaping kreteg wonten parit utawi lèpèn
Balai Kerapatan Astana Siak ing masa papréntahan Sultan Assyaidisyarif Hasyim Abdul Jalil Syarifuddi ing taun 1889
Wangunan mau madep kali (kidul)
Tangga kanggé mlebet yasan kadamel saking beton
Balai Kerapatan Astana Siak kala rumiyin ginanipun kanggé papan pepanggihan (sidang) Sultan kaliyan Panglima-panglimanipun
Punika kalebet masjid Karajan Siak, ingkang dipunyasa nalika papréntahan Sultan Kasim I
Masjid kanthi dénah 21,6 x 18, 5 mèter punika asring dipunéwahi nanging tetep nahan wujud aslinipun
Makam punika mapan wonten ing wingkingipun Masjid Syahabudddin
Jirat makamipun awujud 4 undak saking tegellan marmer kanthi dawa 305 cm lan wiyar 153 cm lajeng dhuwur 110 m
Nisanipun saking kayu kanthi motif sulur
Bentukipun bunder silinder kanthi sudut 8 lan diameter 26 cm lan kelopak kembang teratai .
Gunung Perkison Gunung Perkison inggih punika salah satunggaling gunung ingkang dumunung ing wewengkon Kabupatèn Acèh Tenggara provinsi Nanggroe Acèh Darussalam, Indonésia
Tebihipun saking kutha Kutacane, kutha krajan Kabupatèn Acèh Tenggara inggih kirang langkung 30 km tumuju arah kulon radi mangaler
Pucukipun Gunung Perkison mapan wonten ing watesing taman, sisih wétanipun lembah alas
Jalur dhaki dhateng Gunung Perkison punika saged dipunwiwiti saking Désa Lawe Harum ingkang papanipun boten tebih saking Tanah Merah
Jalu dhakinipun inggih medal bukit hutan, déné ing sadangunipun mlampah saged kapanggih Tupai, kéwan-kéwan primata saha Hornbills
Lan ing laladan kanthi dhuwur 1200 mèter saged kapanggih kembang Reflesia ing sadangunipun jalur dhaki
Salajengipun ugi saged kapanggih hutan lumut saha kathah kapanggih "magpie robin" utawi "copschus saularis"
Déné saking pucuking gunung saged dipuntingali kaendahaning Kali Alas saha Kutacane
Lan ing sisih kilèn ugi saged dipuntingali Bukit Barisan saha Gunung Bendahara nalika cuacanipun saé
Manawi badhé dhateng Pucuk gunung Parkinson badhé ningali perkebunan pendhudhuk ingkang amba sanget
Kajawi punika ugi saged kapanggih golongan manuk rangkon utawi ingkang gadhah nama ilmiah "Buceros rhinoceros" saha "Buceros virgil", "Philautus sp" utawi kodhok pohon hutan, lan ingkang paling asring kapanggih inggih tuwuhan "Nepehentes"
Nephentes utawi tuwuhan kantong semar punika badhé katingal kathah sanget kawontenanipun ing sak dangunipun margi, mliginipun ing laladan pucuk gunung Parkinson
Manawi sampun mlebet ing laladan punika mila badhé katingal hamparan laladan ingkang wiyar sanget ingkang kebak tuwuhan perdu saha dipunselingi kantong semar punika
Ing jalur dhaki dhaten Gunung Parkinson punika ugi badhé kapanggih regedan harimaau, gajah, saha ula ageng ingkang kewaregen mangan wedhus, Dipun panggihaken ugi Pacat Daun ing sak pinggirng margi dhateng pucuk gunung
Nalika ndhaki gunung Parkinson punika ugi badhé ngliwati margi setapak ingkang taksih risak
Dipun betahane kontrol napas ingkang saé supados boten muntah ngliwati merginipun, saha dipunbetahaken daya tenaga mliginipun kakuwatan kempol ingkang saé amargi kempol punika ingkang dados rim nalika ngliwati laladan ingkang dalan medhunipun tajem sanget.
Gunung Pesagi Gunung Pesagi inggih punika salah satunggaling gunung ingkang dumunung ing kacamatan Balik Bukit, Liwa, Lampung Barat, Indonésia
Gunung Pesagi inggih kalebet gunung ingkang paling inggil ingkang wonten ing Lampung.Dhuwuripun gunung Pesagi inggih kirang langkung 2.389 mèter saking ngginggil laut
Gunung Pesagi inggih punika gunung ingkang paling inggil ingkang wonten ing Lampung
Dhuwuripun gunung Pesagi ngantos 2.389 mèter sak nginggiling toya laut
Ing ngandhap sukunipun gunung Pesagi punika dipunpitados minangka letakipun karajan Sekala Brak ingkang minangka asal-usulipun keturunan suku Lampung
Kaendahan saha alamipun Gunung Pesagi ingkang taksih asli ugi dados daya tarik piyambak kanggé para wisatawan
Saking pucuking gunung Pesagi, para wisatawan saged ningali kaendahaning wewengkon Lampung Barat, Dano Ranau, pemukiman masarakat OKU, Laut Lepas Krui, saha Laut lepas Belimbing
Kaistimewan dhateng pucukipun gunung pesagi punika amargi gadhah jalur dhaki ingkang nantang
Ing laladan ingkang dipunlangkungi saged kapanggih manéka warna tuwuhan ingkang saé, kados ta manéka warna jinis anggrek
Ugi wonten manéka warna satwa alasan kados manuk ngantos kéwan-kéwan buas
Nanging sinten kemawon ingkang medal saha manggihaken flora saha fauna kasebat boten pareng mendhet punapa malih ngantos matèni kéwan utawi mburu binatangipun
Kajawi punika, kala rumiyin, ing pucuking Gunung Pesagi wonten pitung sumur, ingkang satunggal sumuripun kadhang kala medalaken ganda lisah wangi, lan boten sadaya tiyang saged pikantuk air kasebat saking pitung sumur ingkang wonten
Manawi badhé dhateng Gunung Pesagi punika saged liwat sapérangan margi ingkang wonten
Ingkang sapisan kanggé tiyang ingkang ngginakaken mobil piyambak, saking Bandar Lampung saged dugi kampung Bahway, Liwa ingkang betahaken wekdal kirang langkung 6 jam
Lajeng saged nerasaken lampah kanthi mlampah dhateng puncak pesagi
Manawi sampun dugi gerbang dhaki saged ngginakaken sapérangan jalur dhaki ingkang sampun wonten, inggih punika ingkang sapisan saking désa Bahway dhusun Way Pematu ingkang minangka pos 1
Jalur 1 punika dipunsebat jalur patah hati
Lajeng jalur kanggé dhateng pos 2 inggih punika liwat jalur pemukiman pendhudhuk désa Bahway
Jalur punika ugi dipunsebat jalur watu ingkang lande kanthi sesawangan alam désa ingkang khas, amargi ing sisih tengen saha keringipun kebak aliran kali, areal sawah, saha griya tradhisional masarakat désa bahway
Wekdal ingkang dipunbetahaken manawi medal jalur punika inggih kirang langkung 1,5 jam manawi standar
Ing jalur 2 saha 3 punika radi awrat amargi pendaki kedah ngliwati kali saha perkebunan kopi ingkang salajengipun badhé kepanggih kali malih
Lajeng manawi badhé dugi pos 3 sadèrèngipun liwat lawang rimba gunung
Wekdal ingkang dipunbetahaken dhateng pos 3 punika kirang langkung 1,5 jam kanthi jaluripun kebak jalur tanjakan
Lajeng ing pos 4, saged kapanggih manéka warna jinis tuwuhan anggrek macan
Ugi saged kapanggih kantong semar
Lajeng saking pos 4 dugi pos 5 dipunbetahaken wekdal 1 jam
Jalur pos 4 dhateng pos 5 punika kaetan radi mbebayani amargi kedah pindhah gigiring gunung saking gigir gunung satunggal dhateng gigir gunung sanèsipun
Lajeng saking pos 5 dugi pos 6 punika jalur pucuk gunung ingkang paling ngeri.
Kebun Binatang Ragunan Kebun Binatang Ragunan punika satunggaling kebun binatang ingkang mapan wonten ing Ragunan, Pasar Minggu, Jakarta Selatan, Indonesia
Papan punika gadhah wiyar 140 hektar ingkang kabangun nalika taun 1864
Wonten ing kebun binatang punika gadhah kathah koleksi ingkang kapérang dados 295 spesiès lan 4040 spèsimen
Kebun Binatang punika naté dipuntutup kirang langkung satunggal minggu awit 19 September 2005 amargi kéwan-kéwanipun kénging infeksi flu burung nanging dipunbikak malih nalika tanggal 11 Oktober 2005.
Allan Hills 84001 Allan Hills 84001 (racaké disingkat ALH 84001) ya iku meteorit kang tinemu ning Allan Hills, Antarktika, nalika tanggal 27 Dhésèmber 1984 déning kelompok pencari meteorit Amérikah Sarékat saka proyek ANSMET
ALH 84001 dinuga saka planit Mars
Nalika tinemu, meteorit iki duwé massa (aboté) 1.93 kg
Ning taun 1996, NASA nyimpulaké manawa bisa waé meteorit iki ngandhut baktèri saka Mars
Wolung taun sawisé iku, NASA mbiwara wara-wara penemuné baktèri asing kang ana ing lumah meteorit mau
Babagan iki esih dadi masalah, amarga ilmuwan liyané nuduh batu meteor mau wis "terkontaminasi"
Watu iki dikira-kira ngalami kristalisasi saka wewatuan cair kang wis ana kira-kira 4,1 miliar taun mbiyen
Allan Hills 84001 dikira-kira asalé saka planit Mars nalika masané mars lagi "teles"
Nalika sasi September 2005, Vicky Hamilton saka "University of Hawaii at Manoa" njlèntrèhaké analisis babagan asal usul ALH 84001 karo nggunakaké data saka "Mars Global Surveyor" lan "Mars Odyssey"
Miturut analisis mau, Eos Chasma ning lembah Valles Marineris iku asalé meteorit mau
Nanging, analisis mau ora nyakinaké.
Andrei Arshavin Andrei Sergeyevich Arshavin (basa Ruslan: Андрей Сергеевич Аршавин) (#ALIH) ya iku juru main ngarep Tim Nasional Ruslan sing main ing klub Arsenal F.C.
Panjenengané ya iku penyerang sarwabisa sing bisa dimainaké minangka glandhang serang lan juru main sayap
Panjenengané kondhang amarga pinter ngontrol bal lan kerep dadi "playmaker"
Arshavin lulus saka Sekolah bal-balan Smena
Ing antarané taun 1999 tekan wiwit 2000, panjenengané main ing tim kelas loro Zenit, Zenit-2, ing Divisi 2 Liga Ruslan
Ing taun 2000, panjenengané dilebokaké ing njero skuat utama Zenit
Debuté karo Zenit diwiwiti kanthi kemenangan 3-0 karo klub Inggris, Bradford City, ing kejuaraan Piala Intertoto
Panjenengané sanggup main ing pirang-pirang pos ing lapangan, wiwit saka glandhang tengen, glandhang serang, lan terakhir dipasang minangka penyerang
Panjenengané naté nampa pangaji saka Liga Utama Ruslan minangka juru main paling apik mangsa iki taun 2005 amarga bisa main apik minangka juru main sayap, "playmaker", karo striker